钦定古今图书集成/明伦汇编/闺媛典/第336卷 > 秦妇王氏
## 钦定古今图书集成/明伦汇编/闺媛典/第336卷 > 秦妇王氏

按《无锡县志》：王氏名朗，金沙王彦泓女，为秦氏妇。彦
泓工为艳体诗，传写满江左。朗有夙慧，擅家学，歌诗
小词及画水墨梅花，并称奇绝。录其《山园浪淘沙》一
阕以见。大略云：“几日病淹煎，昨夜迟眠。强移心绪镜
台前。双鬓澹烟低。髻滑也自生怜。懒贴翠花钿。衣不
新鲜。碧油衫子褪红边。为怯游人如蚁拥，故择阴天。”